Pierre Loti
Pierre Loti (kodanikunimega Louis Marie Julien Viaud; 14. jaanuar 1850 Rochefort – 10. juuni 1923 Hendaye) oli prantsuse kirjanik ja mereväeohvitser. Enamus Pierre Loti loomingust on autobiograafiline. See on suures osas inspireeritud tema merereisidest. 1891. aastast oli ta Prantsuse Akadeemia liige. Loti maeti pärast riiklikke matuseid Oléroni saarele. Tema kodu Rochefortis avati muuseumina.